‫- סדרה מקורית של NETFLIX -‬
‫יולי 1715.‬
‫מלחמה של 12 שנים נגד אנגליה‬ ‫הותירה את ספרד בפשיטת רגל.‬
‫צי ספרדי הפליג מקובה,‬ ‫עמוס במספיק זהב וכסף‬
‫כדי להציל את מעצמת העל שירדה מנכסיה.‬
‫אך הוא לא הגיע ליעדו.‬
‫עושרה של ספרד התפזר על קרקעית הים,‬ ‫סמוך לפלורידה.‬
‫השלל משך אליו המון פורעי חוק,‬ ‫פריבטירים ושודדי ים‬
‫לאורך החוף המזרחי של אמריקה.‬
‫שודדי הקריביים האלה היו צמאים לאוצרות.‬
‫הם עשו חיים ושינו את העולם.‬
‫הם שחררו עבדים…‬
‫אתם כבר לא עבדים!‬
‫כעת אתם כפופים לחוקי הפיראטים!‬
‫יצרו רפובליקה דמוקרטית משלהם…‬
‫נסאו, רפובליקת הפיראטים החדשה!‬ ‫-רפובליקת הפיראטים!‬
‫וסללו את הדרך למהפכה האמריקנית.‬
‫המרוויחה העיקרית מהשלל הספרדי‬ ‫הייתה עיר הפיראטים נסאו‬
‫שבאיי בהאמה.‬
‫היו ישובים אחרים של פיראטיים,‬ ‫במקומות אחרים,‬
‫- אד פוקס, היסטוריון ימי -‬
‫אך אף אחד מהם לא הצליח ממש כמו נסאו.‬
‫היה שם מבצר. אנשים נשארו.‬ ‫הם בנו קהילה על הקרקע.‬
‫זה די יחיד במינו, בהיסטוריה של הפיראטים.‬
‫נסאו, רוויית הזהב הספרדי,‬ ‫הפכה למקום משגשג.‬
‫יותר ויותר אנשים ששקלו להיות פיראטים‬ ‫הופיעו שם‬
‫- קולין וודוורד‬ ‫מחבר "רפובליקת הפיראטים" -‬
‫והחלו לפתח סביבם כלכלה.‬
‫הביקוש לעובדות בתעשיית המין‬ ‫ובבתי מרזח עלה.‬
‫- ג'סיקה קייל‬ ‫עורכת "היסטוריה מטונפת וסקסית" -‬
‫תחום הזנות שגשג.‬
‫הפיראטים לא היו בדיוניים.‬ ‫הם היו אנשים אמיתיים.‬
‫גברים כמו אדוארד ת'אץ',‬ ‫שנודע לימים כ"שחור הזקן".‬
‫בן לווייתו, סיזר השחור, עבד לשעבר,‬
‫וגם הפיראט שהוביל לשם את כולם,‬
‫הקברניט בנג'מין הורניגולד.‬
‫הורניגולד ראה עצמו כסנדק שלהם.‬
‫- סאם קוניף, מחבר "היו יותר פיראטים" -‬
‫הרעיונות שלו הובילו להקמתה של נסאו.‬
‫נראה היה שכל פורע חוק, מלח והרפתקן באמריקה‬
‫נמשך למקלט הפיראטים שלו.‬
‫נסאו התקיימה מחוץ לחוק.‬
‫הייתם יכולים לעזוב את חייכם הישנים‬ ‫ולהפוך לכל מי שרציתם,‬
‫אם היו לכם האומץ והנחישות‬ ‫לעשות את דרככם בעצמכם.‬
‫היו שבאו לנסאו רק כדי להיות עצמם.‬
‫אן בוני הייתה בת 16 בלבד,‬ ‫אך עברה ילדות קשה באירלנד.‬
‫אביה היה עורך דין מצליח מאוד בקורק,‬
‫ואימה הייתה המשרתת שאיתה ניהל רומן.‬
‫במשך זמן מה, כדי להסתיר את הרומן,‬ ‫הוא הלביש אותה כבן‬
‫וניסה להציגה כפקיד משפטי.‬
‫היא הייתה מוכתמת מלידה. לא שייכת.‬
‫בעבור אן, לגדול כממזרה…‬
‫- איזי לורנס, היסטוריונית -‬
‫קראו לה ממזרה מאז שהייתה תינוקת.‬ ‫אנשים הסתכלו עליה מלמעלה.‬
‫מי יכול לספר לנו‬ ‫על החיפושים בספינות הטרופות?‬
‫בעלי מחפש עבודה.‬ ‫-דברו עם הקברניט הורניגולד.‬
‫אן בוני הייתה אישה צעירה‬ ‫שוודאי אהבה הרפתקאות.‬
‫היא עברה ממקום למקום ומגבר לגבר.‬
‫היה לה מוניטין של אישה פרועה.‬
‫אן בוני הגיעה לנסאו עם בעלה,‬ ‫שרצה להיות פיראט.‬
‫למיטב ידיעתנו, ג'יימס בוני רצה להרוויח כסף‬
‫- לורה דנקומב, מחברת הספר "פיראטית" -‬
‫ומקור הכסף לא ממש היה חשוב לו.‬
‫ייתכן שהוא התחתן עם אן בגלל כספה,‬ ‫אך אז אן נושלה מהירושה, כך שתוכניתו כשלה.‬
‫זה היה מקלט לפיראטים.‬
‫נשים אחרות היו מזדעזעות,‬ ‫אך נראה שאן מצאה בו את מקומה.‬
‫אם תזלזלי בי,‬
‫אני אחתוך את מכניס הכסף המסריח שלך.‬
‫הקברניט הורניגולד החזיק במפתח‬ ‫לעתידה של אן.‬
‫הוא שלט בעסקי הפיראטים,‬ ‫ביחד עם סגניו הנאמנים.‬
‫לא הייתה להם כל סמכות,‬
‫אך פיראטים אחרים העריצו אותם,‬ ‫באופן טבעי, כי הם הצליחו.‬
‫מר הורניגולד!‬
‫מה?‬
‫זה ג'נינגס!‬
‫מה?‬ ‫-הוא לקח את הספינה שלך, אדוני!‬
‫המוניטין של הורניגולד‬ ‫ספג מהלומה מהקברניט הנרי ג'נינגס,‬
‫פריבטיר מתנשא…‬
‫פאק!‬
‫ואויבו בנפש.‬
‫הורניגולד לא היה מודע למלמולים שבמחנהו.‬
‫שמעתי שג'נינגס‬ ‫גנב את הספינה שלו מתחת לאפו.‬
‫מסתבר שהוא ישן במשמרת.‬
‫זה גורם לי לתהות.‬
‫איזו מין…‬
‫הגנה…‬
‫הוא יציע לנו?‬
‫ובכן, כדי להיות הבוס…‬
‫מוטב שתעמוד בדרישות התפקיד.‬
‫אני לא היחיד שישאל שאלות.‬
‫- נסאו, איי בהאמה -‬
‫הקברניט ג'נינגס התעשר משוד הספרדים.‬
‫כשעגן בפורט רויאל‬ ‫עם ספינה שהתפקעה מרוב זהב ספרדי,‬
‫הוא ציפה שמושל ג'מייקה,‬ ‫לורד המילטון, יהיה מאושר.‬
‫אבטח את זה. קח את זה לחנות.‬
‫כן, המפקד.‬
‫אך התברר שעתה,‬ ‫כשהמלחמה בין ספרד לאנגליה הסתיימה,‬
‫כבר לא היה לגיטימי לתקוף את הספרדים.‬
‫הנרי, טיפש שכמוך! מה חשבת לעצמך?‬
‫קיבלתי מכתב תלונה מהספרדים.‬
‫שמך מופיע בו.‬
‫אתה נשכרת כדי לצוד שודדי ים.‬ ‫-באמת?‬
‫הבנתי שגם בין השורות נכתב לא מעט.‬
‫אם חלק…‬
‫מהאוצר הגנוב הזה ייפול לידינו…‬
‫ובכן…‬
‫אני לא רואה בכך שום פעולה נגד הספרדים.‬
‫ובינינו לבין עצמנו,‬ ‫מי יודע מניין האוצר נלקח?‬
‫אז ג'נינגס החליט להתכבד בשלל הספרדי.‬
‫קום.‬
‫אנשים, קחו הכול.‬
‫אל תשאירו דבר.‬
‫גרסיאס.‬
‫כן.‬
‫זאת מלחמה.‬
‫ממשלת ספרד לא הייתה יכולה להתעלם‬ ‫מהמתקפה על החיילים הספרדיים ‬
‫ועל האדמירל שלהם בבסיסם‬ ‫ומלקיחת האוצר שלהם.‬
‫היא הגיבה בדרישה למעצרו‬ ‫ולמעצרם של כל אנשיו.‬
‫והם דורשים את הראש שלי על מגש?‬ ‫ושהכסף שלהם יוחזר?‬
‫השאלה היא…‬
‫איך אנחנו נגיב?‬
‫אין שום אנחנו, תיפח רוחך!‬
‫אתה לא הלקית נער סיפון, ג'נינגס.‬ ‫אתה ביצעת פעולה מלחמתית!‬
‫כן, אני מבין אותך.‬
‫אגיד לך מה אעשה בשביל ידיד ותיק.‬
‫אני אצא לים עד שכל זה יחלוף‬ ‫ואתה תוכל לומר שגורשתי,‬
‫כך שיהיה לך סיכוי להציל את המוניטין שלך.‬
‫המוניטין שלי?! איך אתה מעז?!‬
‫אז עשינו עסק. ניפגש כשהספרדים יירגעו.‬
‫המוניטין של המילטון התרסק.‬
‫הוא הסתכן בהמטת חמתה‬ ‫של האימפריה הספרדית על ג'מייקה.‬
‫אנשים ראו בכך מצב לא נסבל.‬
‫ג'נינגס הותיר את המילטון‬ ‫ליישר את ההדורים עם הספרדים‬
‫וחזר עם צוותו לים,‬
‫נחוש לתקוף את ספינות הפיראטים‬ ‫של הורניגולד, שבסיסן היה בנסאו.‬
‫- 3 באפריל, 1716 -‬
‫סמוך לחופי דרום פלורידה,‬
‫פולסגרייב ויליאמס, ששאף להיות חרש כסף,‬
‫והקברניט השכיר שלו, סמואל בלמי,‬
‫חיפשו את הספינות הספרדיות הטרופות,‬ ‫ללא מזל עד כה.‬
‫החוף הארור הזה…‬
‫הוא נמשך לנצח.‬ ‫הספינות הארורות חייבות להיות כאן.‬
‫אולי נחפש במפרצונים באופן יסודי יותר?‬
‫צוותו של בלמי‬ ‫כילה את כספו של ויליאמס במהירות.‬
‫צריך לשלם לצוות.‬
‫הכסף שלי הולך ואוזל.‬
‫נשבעתי לאנשים שאשלם ביד רחבה.‬ ‫-כן.‬
‫פולסגרייב ויליאמס‬ ‫ראה את הספינות הספרדיות הטרופות‬
‫כהזדמנות להתעשר מהר.‬
‫אך המניע של סאם בלמי היה אהבתו לאישה.‬
‫אתה לא ראוי לבתי!‬
‫אישה שכדאי למות בשבילה, לכל הדעות.‬
‫בלמי רצה את הכסף,‬
‫כדי שיוכל לחזור הביתה לאהובתו, לחזר אחריה‬
‫ולשכנע את הוריה שהוא הימור טוב.‬
‫- איסטהאם, קייפ קוד -‬
‫אך סאם בלמי השאיר את מרי האהובה שלו‬ ‫עם יותר מאשר הבטחה בלבד.‬
‫ואם חייו של מלח הם קשים…‬
‫הרי זה כאין וכאפס…‬
‫לעומת חייה של אישה לא נשואה שיש לה ילד.‬
‫זאת הייתה חברה דתית וקפדנית מאוד.‬
‫זאת לא חברה שבה מקובלים דברים‬
‫כמו יחסי מין לפני הנישואים.‬
‫אבא של מרי זרק אותה מהבית.‬
‫אם בלמי לא יקיים את הבטחתו,‬
‫משפחתו החדשה נידונה לחיים של עוני.‬
‫תן לי את המשקפת שלך.‬
‫זאת ספינת סוחר!‬
‫סאם, תגיד לי שוב.‬
‫מה אתה חושב על קברניטים בצי הסוחר?‬
‫הם מתייחסים לצוותם גרוע יותר מחיל הים.‬
‫הם לקחו מחבריי לצוות יותר מאשר הספרדים,‬ ‫הצרפתים וההולנדים גם יחד.‬
‫קברניטי צי הסוחר…‬
‫ספינת הסוחר הזאת…‬
‫מניפה דגל אנגלי.‬
‫תסתכל.‬
‫זו בחירה שניצבה בפני רוב המלחים,‬ ‫לאחר המלחמה.‬
‫למות עניים, או לחיות עשירים כפיראטים.‬
‫אתה מוכן להניף את הדגל השחור?‬
‫האם תיתן לזכויות של סוחרים אנגלים עשירים‬ ‫לחצוץ בינך לבין מרי שלך?‬
‫שילכו לעזאזל.‬
‫הניפו את הדגל השחור!‬
‫וכך הפך מלח הצי סאם בלמי‬ ‫ל"סאם השחור" בלמי…‬
‫הפיראט שחור השיער.‬
‫ובדפי ההיסטוריה נרשם‬ ‫שאחת מראשונות קורבנותיו‬
‫הייתה ספינת סוחר אנגלית.‬
‫איפה הקברניט שלכם?‬
‫עצרו בעצמכם! מספיק!‬ ‫אמרתי לך לתפוס אותם חיים!‬
‫מה יש לנו כאן?‬
‫צא מכאן או שאצווה שילקו אותך!‬
‫איחרת את המועד, מהבחינה הזאת.‬
‫ערכו חיפוש בספינה!‬
‫שטר המטען שלך! בזריזות.‬
‫לא פעם תהיתי מה גורם לאדם להסתכן בתלייה.‬
‫חשוב עליי כעל רובין הוד.‬
‫חלוקה מחדש של עושר, מבעלי חוב לחייבים.‬
‫לאנשים כמוני.‬
‫בלמי ראה את עצמו כשותף במרי חברתי‬
‫בשם המעמד הנמוך והמדוכא של צי הסוחר.‬
‫נעבור לג'נינגס ולכנופייתו.‬
‫באופן רשמי הם חיפשו פיראטים‬ ‫שבזזו כסף ספרדי.‬
‫פיראטים! מימין!‬
‫אך הם נתקלו בבלמי ובוויליאמס,‬ ‫שבזזו ספינת סוחר אנגלית.‬
‫יש לי שאלה אתית אליך, ויין.‬
‫אם לוקחים את שללו של פיראט…‬
‫האם הוא עדיין שייך‬ ‫לסוחרים האנגלים שמהם נלקח?‬
‫או שהוא הופך לפטור, איכשהו…‬
‫מטוהר…‬ ‫מנוקה משום שעבר בבטנה של ספינת פיראטים?‬
‫אם בעל פונדק מוכן לקבל אותו…‬
‫או פרוצה…‬
‫מה ההבדל?‬
‫הקברניט בלמי! יש לנו אורחים.‬
‫ג'נינגס אותר.‬
‫מי זה?‬ ‫-אין לי מושג, אדוני הקברניט.‬
‫היכונו להתנתק מהספינה.‬
‫היכונו להתנתקות!‬
‫אדוני הקברניט, זה יום המזל שלך.‬ ‫נראה שהגיעה לך תגבורת.‬
‫אתה תיתלה בגלל זה.‬
‫אני עוד אחזור.‬
‫הוא טען בזכות הצדק וההגינות‬ ‫ומחה נגד הכנסייה, הממשלה והמדינה.‬
‫אך הוא היה גנב מנוול, נכון?‬ ‫הוא לקח לו סכומים אדירים.‬
‫לבלמי לא היה מושג שהאיש שמולו הוא ג'נינגס.‬
‫הוא הניח שמדובר בספינות מלחמה אנגליות.‬
‫"סאם השחור" ופולסגרייב‬ ‫חמקו מהמקום מהר ככל שניתן. "לברוח!"‬
‫הקברניט בלמי השתמש בכל כישוריו‬ ‫כדי לעוף כמו הרוח.‬
‫לפני שג'נינגס הספיק לשנות את מסלולו,‬ ‫בלמי יצא מטווח התותחים שלו.‬
‫הם ברחו מאיתנו.‬
‫בטל כוננות.‬
‫כן, הקברניט!‬
‫להתראות, תהיה אשר תהיה.‬
‫מגיע לך משקה…‬
‫אדוני הקברניט.‬
‫ואז, כמה שעות לאחר מכן…‬
‫ספינה מלפנים! משמאל!‬
‫אלי הטוב.‬
‫דרומה יותר במצר פלורידה,‬ ‫סמוך לחופי קובה,‬
‫נקרה בדרכו של ג'נינגס‬ ‫אוצר גדול עוד יותר מבלמי.‬
‫הוא ראה ספינת סוחר צרפתית, עם תותחים.‬
‫ויש להניח שבמקום שיש בו תותחים, יש זהב.‬
‫ג'נינגס היה פיראט בנשמתו‬
‫ולכן חשב, "אני אתפוס את הספינה הזאת."‬
‫קרא לקברניטים.‬
‫מאז השלום של שנת 1714,‬ ‫הצרפתים כבר לא היו אויבי הבריטים.‬
‫אך ג'נינגס לא כיבד את השלום.‬
‫כעת היה עליו לשכנע את הקברניטים שבצי שלו.‬
‫רבותיי.‬
‫במרחק מאות מטרים ספורים,‬ ‫בצידו השני של המפרץ הזה, נמצא פיתוי.‬
‫מתנה.‬
‫אני מציע שניקח אותה.‬
‫זאת ספינת סוחר, לא ספינת פיראטים.‬
‫מה אתה מציע? שלמרות שהגענו עד הנה,‬ ‫נישאר עם הידיים בכיסים?‬
‫ראיתי…‬ ‫-היא צרפתית, לעזאזל!‬
‫הם היו אויבינו מאות שנים!‬ ‫-אנחנו לא במלחמה.‬
‫לדעתי היא מטרה חוקית.‬
‫אני מפליג לפורט רויאל.‬
‫להתראות.‬
‫לחיי הדברים המעשיים.‬
‫לפרס שלנו יש 32 תותחים וצוות של 100 איש.‬
‫מתקפה ישירה באור יום תהיה התאבדות.‬
‫אז נמתין.‬
‫- נסאו, איי בהאמה -‬
‫בשעה שג'נינגס המתין היו לאויבו, הורניגולד,‬ ‫בעיות ברפובליקת הפיראטים שלו.‬
‫תושביה ההגונים של נסאו החליטו להשיב מלחמה.‬
‫בתחילת 1716, מצבם של אנשים שראו את עצמם‬
‫כחברים מכובדים בסדר הישן באיי בהאמה‬
‫הלך והפך לא נסבל יותר ויותר.‬
‫איפה הורניגולד?‬
‫באתי לעצור אותו.‬
‫תומס ווקר חשש שלקיחתו של כסף ספרדי‬
‫תגרום לספרד לנקום בעיירה שלו.‬
‫כולנו ניהרג בגללך!‬
‫למען האמת, ווקר לא שמח לחלוק את נסאו…‬
‫עם חבורה של פיראטים.‬
‫הורניגולד, פורע חוק זקן שכמוך!‬
‫לווקר הייתה בעיה. לאחר שהמלחמה הסתיימה,‬ ‫בריטניה חדלה להתעניין בים הקריבי.‬
‫הראה את עצמך!‬
‫ווקר ושאר המתיישבים הלגיטימיים‬ ‫היו חסרי אונים, למעשה.‬
‫לא היה להם למי לפנות.‬
‫האיום הגדול ביותר על הורניגולד‬ ‫לא היה מווקר, אלא מתוך מחנהו שלו.‬
‫אנשים, יש לנו בעיה שצריך לטפל בה.‬
‫אני ממליץ בחום‬ ‫שהשלל מהפשיטה האחרונה יוסתר במהירות.‬
‫ייתכן שינקטו בצעדים נגדנו.‬
‫תומס ווקר, הנפוח הזה, משחר לטרף.‬
‫אבל לא מדובר רק בווקר, נכון?‬
‫כי ג'נינגס נמצא בשטח…‬
‫מסייר בים…‬
‫צד פיראטים, והוא עושה את כל זה בספינה שלך!‬
‫כשקברניט מאבד את הספינה שלו…‬
‫ובכן…‬
‫אנחנו מתחילים לתהות‬ ‫אם הוא עדיין יהיה האחראי בבוקר.‬
‫מנהיגות מצריכה כריזמה.‬
‫היה עליך לזכות באהדתם של אנשיך‬ ‫ולדאוג שימשיכו לכבד אותך ולסמוך עליך.‬
‫אי ודאות פוגעת ביוזמה חופשית.‬
‫לדעתי אנחנו צריכים עוד ודאות!‬
‫ג'נינגס פגע במעמדו של הורניגולד‬
‫ותומס בארו הריח דם.‬
‫אם אתה קברניט פיראטים ורוצה להישאר כזה,‬
‫הדרך היחידה לעשות זאת היא לנחול הצלחה.‬
‫כפי שאמרתי…‬
‫הסתירו את השלל מהפשיטה האחרונה.‬
‫אנחנו יוצאים לים.‬
‫כן, טוב מאוד!‬
‫הגיע הזמן לקצץ את מפרשיו של ג'נינגס המנוול‬ ‫ולקחת בחזרה את…‬
‫מה שלא שייך לי, למעשה.‬
‫תצטרף אלינו, מר בארו?‬
‫פה כמו שלך יועיל לנו,‬
‫ולו רק כדי לענג את הצוות‬ ‫לפני שהם הולכים לישון.‬
‫לא?‬
‫נראה שנצטרך לבצע את המשימה הזאת ללא…‬
‫העונג שבחברתו של מר תומס בארו.‬
‫קבצו צוות.‬
‫גברים בלבד.‬
‫- באהיה הונדה, קובה -‬
‫הורניגולד לא היה צריך להרחיק לכת‬ ‫כדי למצוא את ג'נינגס.‬
‫הוא היה סמוך לחופי קובה,‬
‫מחכה לתפוס את הספינה הצרפתית, "סן מארי".‬
‫אך ג'נינגס לא ידע‬
‫שבלמי וויליאמס צפו בו.‬
‫הם מניפים את דגל אנגליה,‬
‫אך אינם מתנהגים כמו חיל הים.‬
‫אולי הם זוממים משהו?‬
‫פיראטים?‬
‫אולי שני בחורים שאפתנים כמונו יועילו להם.‬
‫יש תנועה כלשהי בשעה האחרונה?‬
‫לא.‬
‫מה זה, לכל הרוחות?‬
‫זאת הייתה הפעם הראשונה‬ ‫שג'נינגס ראה את בלמי וויליאמס.‬
‫פולסגרייב ויליאמס וסמואל בלמי.‬
‫פנינו לשלום. באנו כדי לדבר.‬
‫"נראה לי שאתה רוצה לתפוס את הספינה הזאת,‬ ‫אך חושש שלא תוכל לעשות זאת‬
‫מבלי להתפוצץ לרסיסים.‬ ‫אז אגיד לך איך נעשה זאת."‬
‫אולי אנחנו נתפוס את הספינה בשבילך?‬
‫ההצעה שלהם הייתה טובה מכדי להיות אמיתית.‬
‫הם אלה שיסכנו את חייהם.‬
‫אולי נראה מה יקרה?‬
‫אני בהחלט לא נלהב‬ ‫לסכן את הספינה שלנו נגד התותחים הצרפתיים.‬
‫ובכנות, מסקרן אותי לראות אתכם בפעולה.‬
‫בסדר גמור.‬
‫אבל…‬
‫שיהיה ברור.‬
‫אם תעבדו עליי…‬
‫הוא יקרע אתכם לגזרים.‬
‫טוב, בחורים.‬ ‫בואו נראה מה טיבם של המלחים הצרפתים האלה.‬
‫בלמי וויליאמס עשו שימוש‬
‫בטקטיקה מעניינת כאשר תקפו את ה"סן מארי".‬
‫מה ל…‬
‫בלמי וויליאמס התפשטו עד שנותרו עירומים‬
‫והצטיידו ברובים ובאקדחים‬ ‫כדי ליצור מראה מבעית ככל האפשר‬
‫של פיראטים עירומים ומטורפים.‬
‫נשק חדש עמד להכות בספינה הצרפתית.‬
‫אימה עירום ועריה.‬
‫מה הם היו אמורים לחשוב?‬ ‫אולי הם אחוזי דיבוק, או שיכורים מרום.‬
‫מה בדיוק קורה פה?‬
‫עצור! המטרה שלך בספינה הזאת‬ ‫אינה לגרום נזק, אלא להתעשר.‬
‫אל תשכח זאת לעולם, מלח.‬
‫בזכות הדרמה וההצגה והפחד שהם גרמו,‬
‫כל הספינה נכנעה להם.‬
‫זה ודאי היה רגע מכונן בעבור בלמי.‬
‫אך אז ג'נינגס נטל את הרסן,‬
‫כי הקברניט הצרפתי שמר על פה סגור.‬
‫זה פשוט מאוד.‬
‫זאת רשימת המצאי של הספינה שלך…‬
‫וחצי ממנה לא נמצא בספינה שלך.‬
‫לכן אני שואל שוב.‬
‫עם אילו ספינות אחרות אתה מפליג?‬
‫רבותיי.‬
‫הצטרפו אלינו.‬
‫אדוני הקברניט.‬
‫הבחירה בידיך.‬
‫סבלו של האיש המסכן הזה יכול להסתיים.‬
‫אתה צריך רק לומר לי היכן נמצא שאר המשלוח.‬
‫אוי ואבוי.‬
‫ויין!‬
‫אדוני הקברניט.‬
‫אתה זקוק לי?‬
‫ג'נינגס היה מוכן לענות אנשים,‬ ‫אם הרגיש שהם מסתירים ממנו משהו.‬
‫נסה ללמד את ידידינו הצרפתים‬ ‫מהו ערכה של תקשורת.‬
‫אותו?‬
‫אותו.‬
‫מה שהתרחש בספינה זעזע את סמואל בלמי.‬
‫לא!‬
‫בבקשה, לא!‬
‫לא!‬
‫אני אגיד לך! תפסיק!‬
‫הספינה השנייה! "מריאן"!‬
‫חמישים ק"מ צפונה!‬ ‫-אז כן אכפת לך מהצוות שלך.‬
‫ויין, הפסק.‬
‫אכן הייתה ספינה שנייה.‬
‫ה"מריאן".‬
‫נראה שהעולם הפך ברור יותר,‬ ‫בגלל הניגודים שבו.‬
‫מנקודה זאת ואילך,‬ ‫בלמי הפסיק להשתמש בשיטות האלו.‬
‫הקברניט ג'נינגס, תן לנו לטפל ב"מריאן".‬
‫- באהיה הונדה, קובה -‬
‫בלמי וויליאמס הפליגו לאורך חופי קובה‬ ‫כדי לתפוס את ה"מריאן".‬
‫אך מישהו הקדים אותם.‬
‫החד-תורנית הקטנה.‬
‫היא מניפה דגל שחור.‬
‫זה היה פיראט!‬
‫ולא סתם פיראט.‬
‫זאת ה"בנג'מין".‬
‫זאת הספינה של הורניגולד!‬
‫הורניגולד היה האיש שנתן לוויליאמס ולבלמי‬ ‫את ההשראה להפוך לפיראטים,‬
‫וכעת הגיבור שלהם ניצב בדרכם.‬
‫שני הגברים התקרבו כדי לבחון את המצב.‬
‫- באהיה הונדה, קובה -‬
‫חמישים קילומטרים במורד החוף, בבאהיה הונדה,‬
‫חלם הקברניט ג'נינגס על ההון‬
‫שוויליאמס ובלמי יביאו לו בקרוב מה"מריאן".‬
‫מי היה מאמין שסוחר צרפתי‬ ‫יכול להשיג עושר כה רב?‬
‫צרפתי!‬
‫אנחנו נהיה עשירים מאוד.‬
‫איבדנו אותה.‬
‫ספינה עמוסה לעייפה הצליחה לחמוק מכם?‬
‫לא.‬
‫ספינת פיראטים הגיעה אליה לפנינו.‬
‫אולי ראיתם את שמה, במקרה?‬
‫היה חשוך.‬
‫ה"בנג'מין".‬
‫הורניגולד!‬
‫צאו בעקבות המנוול הזה!‬
‫אדוני הקברניט, משמאל!‬
‫בסדר.‬
‫בן הורניגולד, אויבו,‬ ‫המלח העלוב שהפך לפיראט.‬
‫- באהיה הונדה, קובה -‬
‫- נסאו, איי בהאמה -‬
‫שני הפיראטים הקשוחים ביותר בים הקריבי‬ ‫נקלעו למסלול התנגשות.‬
‫- נסאו, איי בהאמה -‬
‫ספינה מלפנים, משמאל!‬
‫הם ראו ספינה באופק.‬ ‫אלו היו שתי ספינות, למעשה.‬
‫ה"בנג'מין".‬
‫תתפסו את המזדיין הזה!‬
‫ויין!‬
‫כשנתפוס אותו, כולו שלך.‬
‫שניכם, חזרו ל"סן מארי". חכו לנו שם.‬
‫ג'נינגס עט על טרפו.‬
‫נו כבר!‬
‫הוא הפליג היישר לעבר הורניגולד.‬ ‫הוא התכוון לתפוס את הספינה הזאת.‬
‫הוא הותיר את בלמי ואת פולסגרייב‬ ‫על סיפונה של ה"סן מארי".‬
‫הוא יזדקק למזל כדי לתפוס אותם.‬
‫המזל כולו שלנו היום.‬
‫כפי שמגיע לנו.‬
‫הוא חמק מאיתנו.‬
‫בטל כוננות.‬
‫אני אתפוס אותך בנסאו, חתיכת מזדיין.‬
‫קבע מסלול ל"סן מארי".‬
‫זוז לי מהדרך.‬
‫זה היה פשוט סיוט. הוא היה מתוסכל. הוא כעס.‬
‫אז הוא פנה לאחור, לעבר ה"סן מארי".‬
‫אך לא היה זכר לוויליאמס או לבלמי.‬
‫רב המלחים?‬
‫כאן!‬
‫הם לקחו הכול, המפקד.‬
‫ג'נינגס נפל בפח.‬
‫מנוול.‬
‫כל האוצר שלו נלקח.‬
‫"סאם השחור" ופולסגרייב ויליאמס עבדו עליו.‬
‫- באהיה הונדה, קובה -‬
‫אך מצבם של ג'נינגס וצוותו עמד להחמיר…‬
‫עד מאוד.‬
‫- פורט רויאל, ג'מייקה -‬
‫ספרד הצליחה, לבסוף, לאלץ את המלך‬
‫לטפל באיש ששילם לג'נינגס.‬ ‫לורד המילטון, מושל ג'מייקה.‬
‫אדוני הלורד, יש לי צו למעצרך.‬
‫בפקודת מי?‬
‫המלך שלך, אדוני.‬ ‫אתה תוחזר לאנגליה כדי לעמוד לדין.‬
‫- נסאו -‬
‫וכאשר ג'נינגס הגיע לנסאו‬ ‫כדי להתעמת עם הורניגולד,‬
‫הוא גילה שלא רק שמו של לורד המילטון‬ ‫מופיע בצו המעצר.‬
‫הורניגולד!‬
‫איפה הורניגולד?‬ ‫-לא שמעת?‬
‫הלורד שמגן עליך נעצר.‬
‫הוא בדרכו ללונדון, בשלשלאות.‬
‫וכעת הם מחפשים אותך.‬
‫בעבור ג'נינגס,‬ ‫העניין הסתיים בהכרזה מלכותית‬
‫שג'נינגס ואנשיו הם פיראטים מבוקשים‬
‫ויש לתופסם ולהחזירם לצורך הוצאה להורג.‬
‫באותו רגע,‬ ‫עולמם של ג'נינגס וצוותו התהפך על פיו.‬
‫עתה היה מעמדו של ג'נינגס‬ ‫נחות מזה של הצמיתים.‬
‫אנשים כמו בן הורניגולד, אדם חסר כל מעמד,‬
‫הכתיבו מה הורשה לעשות ומה לא.‬
‫לנמלטים האלה מן החוק‬ ‫היה מקום רק מקלט אפשרי אחד.‬
‫מאורת הפיראטים של אויבם,‬ ‫בנג'מין הורניגולד.‬
‫הכנופיה של ג'נינגס נדחקה לפינה‬ ‫ולכן הייתה מסוכנת יותר מאי פעם.‬
‫הכול היה מוכן לסוף עקוב מדם.‬
‫עקוב מדם מאוד.‬
‫עד…‬
‫שהורניגולד הפיג את המתח‬ ‫בנאום שהכה אותם בתדהמה.‬
‫בחורים.‬
‫להורניגולד היה רעיון מעניין מאוד,‬ ‫ששינה את מהלך ההיסטוריה.‬
‫בים תזכו ליחס הוגן.‬
‫בכך אני מתכוון לשללנו.‬
‫הפיראטים היו חייבים לבחור כללים משלהם.‬ ‫לבחור מה חשוב להם.‬
‫אותם כללים, או "פרקים" כפי שקראו להם,‬
‫הכילו סעיפים לגבי חלוקת השלל שבזזו.‬
‫בונוס קטן לקפטן.‬
‫ואני מתכוון לקטן.‬
‫כל השאר יחולק באופן שווה.‬
‫אחד הפרקים אף הבטיח‬ ‫שלכל אדם יהיה קול בהצבעה בענייני דיומא.‬
‫כך הייתה להם תחושה של דמוקרטיה.‬ ‫של קבלת החלטות משותפת.‬
‫אף מלח לא ייענש ללא הסכמת הצוות.‬
‫זה נכון גם לגבי הקברניט.‬
‫אם ייראה לכם שהוא מקבל שוחד,‬
‫או נחפז מדי להלקות…‬
‫תוכלו לסלק אותו מספינתו בהצבעה משותפת‬
‫ולבחור את מחליפו.‬
‫הצהרתו של הורניגולד הייתה מהפכנית.‬
‫להשתמש בכללים הדמוקרטיים של ספינה…‬
‫כדי ליצור רפובליקה ביבשה.‬
‫הוא היה שוויוני בכוונה תחילה.‬
‫וכל זה התרחש‬ ‫עשורים רבים לפני המהפכה האמריקנית‬
‫או ההסתערות על הבסטיליה.‬
‫לג'נינגס לא הייתה כל תגובה‬ ‫לחזונו הנועז של הורניגולד…‬
‫לעת עתה.‬
‫אז אולי נשתה לכבוד זה?‬
‫לנסאו, רפובליקת הפיראטים החדשה!‬
‫נסאו!‬ ‫-רפובליקת הפיראטים!‬
‫תור הזהב של הפיראטים עמד להתחיל.‬
‫תרגום כתוביות: עמוס דיאמנט‬